Satisfacția generală a românilor a scăzut cu 65% în luna martie. Care e cea mai furioasă categorie.
Satisfacția generală a românilor a scăzut cu 65% în luna martie. Cea mai furioasă categorie e reprezentată de persoanele mature și fără un partener. Milenalii sunt cei mai triști oameni, cu un procent de peste 45%. De azi e disponibilă o linie telefonică pentru oamenii afectați de pandemia de Covid. Sprijinul emoțional va fi oferit gratuit, la numărul de telefon 021.9081. Nevoia de stabilitate a românilor a crescut cu 8% în luna martie 2021.
Dacă România ar fi un teatru, astăzi și-ar pune masca tristă. Un studiu făcut de Reveal Marketing Research arată că satisfacția generală a românilor scade de la lună la lună. Dacă în februarie era la 70%, în martie s-a mai prăbușit cu încă cinci procente.Pe primul loc sunt persoanele mature, care nu sunt într-o relație. Practic, dacă ești single, ești printre cei mai furioși. Aici sunt incluși cam 70% dintre participanții la studiu. Împărțiți pe urban și rural, lucrurile stau cam așa: în 2021, la orașe, furioși mai mereu sunt pensionarii, iar la sat, părinții copleșiți de griji. COVID-ul nu a făcut decât să înrăutățească situația.Ministerul Sănătății a lansat de azi o linie telefonică de sprijin psihologic pentru persoanele afectate de pandemia de COVID-19. Pentru această linie telefonică s-au oferit voluntari peste 40 de psihoterapeuți pregătiți să ajute. Numărul e 021.9081, iar linia e gratuită.Prioritățile românilor în 2021Nevoia de stabilitate a crescut cel mai mult în martie… cu aproximativ 8%. Practic, fiecare caută un loc de muncă sigur și vrea o viață bine organizată. Lumea e reticentă la schimbare și la situații care te scot din zona de confort.Nu prea mai găsești român care să fie fericit cu veniturile sale, dar măcar a crescut satisfacția legată de carieră și locul de muncă.În plus, familiile moderne care au copii sunt segmentul cel mai mulțumit de carieră, locul de muncă și de venituri.